Gerald Hinde en Will Taylor se boek The Big Five het meer as ’n dekade gelede verskyn. Dit was ’n blitsverkoper, en sederdien werk hulle aan ’n opvolgboek, The Big Seven, gewerk, oor die Groot Vyf, jagluiperds en wildehonde. Die boek bevat’n versameling van Gerald se nuutste foto’s wat hy op plekke soos die MalaMala-wildreservaat in Mpumalanga en Masai Mara geneem het. Will vertel die stories agter die foto’s in ’n interessante en humoristiese styl, en gee diepte aan ’n boek wat nie net mooi is om na te kyk nie, maar ook genoeg inligting het om jou lank te vermaak. As jy die boek nou bestel, het jy die kans om drie nagte se verblyf vir twee mense by MalaMala ter waarde van R77 700 te wen. Moenie hierdie kans misloop nie.